Document ID: 32002R0578

Komission asetus (EY) N:o 578/2002,
annettu 20 päivänä maaliskuuta 2002,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 2433/2001(2), ja erityisesti sen 9 artiklan,
sekä katsoo seuraavaa:
(1) Asetuksella (ETY) N:o 2658/87 perustettiin tavaranimikkeistö, jäljempänä "yhdistetty nimikkeistö", joka vastaa niin yhteisen tullitariffin, yhteisön ulkomaankaupan tilastojen kuin muidenkin tavaroiden tuontia ja vientiä koskevien yhteisön politiikkojen tarpeita.
(2) Harmonoidusta tavarankuvaus- ja koodausjärjestelmästä tehdyn kansainvälisen yleissopimuksen liitteenä olevaan nimikkeistöön tehdyistä, tulliyhteistyöneuvoston 25 päivänä kesäkuuta 1999 antaman suosituksen mukaisista muutoksista johtuen yhdistetyn nimikkeistön 29 ryhmään lisättiin huomautus 8 ja nimikkeen 2937 sanamuotoa muutettiin komission asetuksella (EY) N:o 2031/2001(3), joka tuli voimaan 1 päivä tammikuuta 2002.
(3) Ryhmän 29 uuden huomautuksen 8 ja nimikkeen 2937 uuden sanamuodon vuoksi on tarpeen saattaa yhdistetyn nimikkeistön liite 3 ajan tasalle (Luettelo tullittomista lääkeaineista, joilla on Maailman terveysjärjestön yhteisen kansainvälisen nimistön (INN) mukainen nimi), jotta kyseisen nimikkeen uusi soveltamisala tulisi huomioiduksi.
(4) Yli 100 sellaista yhdistetyn nimikkeistön liitteessä 3 mainittua ainetta, jotka tällä hetkellä luokitellaan muualle kuin nimikkeeseen 2937, on siirretty nimikkeeseen 2937, joten on aiheellista, että kyseinen liite korvataan uudella liitteellä.
(5) Komission asetuksen (ETY) N:o 2658/87 liite I on muutettava sen mukaisesti.
(6) Tähän toimenpiteeseen ei liity tullien muutosta. Siihen ei myöskään liity aineiden poistamista yhdistetyn nimikkeistön liitteestä 3 eikä uusien aineiden lisäämistä siihen.
(7) Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liitteen I kolmannen osan II jakson liite 3 tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 2002.

Labels: 3